钦定古今图书集成/理学汇编/学行典/第084卷 > 朱子大全集 > 《答滕德粹》
## 钦定古今图书集成/理学汇编/学行典/第084卷 > 朱子大全集 > 《答滕德粹》

所示《语说》一条甚善。但程先生说“自不可废。”今作实
事推说太广，却恐又有碍也。兼看文字，且虚心体认，
实用功处而就己分用力，方有实效。若一向只如此
立说，却不济事也。大抵学问以变化气质为功，不知
向年迟缓悠悠意思，颇能有所改革否？若犹未也，更
须痛自鞭策，乃副所望耳。